|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ПРОВЕДЕНАТА ОБЩЕСТВЕНА КОНСУЛТАЦИЯ НА ПРОЕКТА НА РЕШЕНИЕ НА МИНИСТЕРСКИЯ СЪВЕТ ЗА ОДОБРЯВАНЕ НА ПРОЕКТ НА ЗАКОН ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА ФУРАЖИТЕ** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | IvanV\_ Портал за обществени консултации – публикувано на 15 декември 2021 г.  | Уважаеми,Така предложения ЗИД на Закона за фуражите, не трябва да бъде приет. Мотиви: |  |  |
| 1. Видно и от посочената „отговорна структура“, същият не се предлага от МС/МЗХГ, а от БАБХ, която няма такива правомощия по Конституция; | Не се приема | Проектът на ЗИД на Закона за фуражите е изготвен от работна група, създадена със Заповед № РД 09-66/21.01.2021 г. на министъра на земеделието, храните и горите, включваща експерти/представители от различни администрации и браншови, организации, имащи отношение към регулирането на обществените отношения в сектора на фуражите. Проектът на ЗИД на Закона за фуражите се внася в Министерския съвет от Министъра на земеделието. |
|  |  | 2. С предлаганата промяна се пренасят нормите от регламенти, които така или иначе е пряко приложим; | Не се приема | В чл. 22 от Регламент (ЕС) 2019/4 е въведено задължение за държавите членки да установят система от санкции приложими при нарушаване на регламента.Регламент (ЕС) 2019/4 въвежда изискването държавите членки да въведат система за събиране и обезвреждане на неизползваните междинни продукти и медикаментозни фуражи или такива с изтекъл срок на годност, като организацията за това и извършването на дейността се регламентира на национално ниво.  |
|  |  | 3. Същият въвежда и множество различни промени, които се регулират от Закона за управление на агрохранителната верига; | Не се приема | В Закона за управление на агрохранителната верига са регламентирани общите изисквания при осъществяване на официален контрол и други официални дейности по агрохранителната верига на територията на Република България. Специфичните изисквания по отношение на другите елементи на агрохранителната верига са включени в специалните закони, които регулират обществените отношения в определен сектор. |
|  |  | Предложение:Закона за фуражите е приет през 2006, отразявайки действащото към него момент европейско законодателство. През 2017 беше приет Регламент 2017/625, който обединява и отменя регламентите, отнасящи се до официалния контрол и другите официални дейности, извършвани с цел да се гарантира прилагането на законодателството в областта на храните и фуражите. Това доведе до приемането на Закона за управление на агрохранителната верига. За съжаление с неговото приемане не бяха отменени „действащите“ норми в закона за фуражите и към днешна дата имаме два закона, регулиращи едни и същи отношения – официален контрол в сектора на фуражите, в противоречие със Закона за нормативните актове.  | Не се приема | Коментар:Законът за управление на агрохранителната верига създава една обща рамка, която регламентира конкретно компетентните органи, които провеждат политиката в тази област, органите, които осъществяват официалния контрол върху елементите на агрохранителната верига и органът, извършващ оценката на риска по агрохранителната верига. Законът за управление на агрохранителната верига е единен закон, който обединява цялата дейност по агрохранителната верига и ясно посочва отделните нейни елементи в тяхната цялост като един непрекъснат процес, с ясно посочване и разграничаване на компетентностите на органите, осъществяващи оценката на риска по агрохранителната верига, политиката и контрола върху тях и свързаните с тях дейности. В Закона за управление на агрохранителната верига са регламентирани общите изисквания при осъществяване на официален контрол и други официални дейности по агрохранителната верига на територията на Република България. Специфичните изисквания по отношение на другите елементи на агрохранителната верига са включени в специалните закони, които регулират обществените отношения в определен сектор.С приемането на Закона за управление на агрохранителната верига правните норми, които баха обхванати от Закона за фуражите и се покриват от общата правна рамка в Закона за управление на агрохранителната верига бяха отменени (ДВ, бр. 51 от 5.06.2020 г., в сила от 20.06.2020 г.). |
|  |  | Поради това е наложително да бъде отменен Закона за фуражите и да се изготви нов, след един цялостен преглед на съществуващите норми, за да се гарантира приемственост и ефективност. | Не се приема | Законът за фуражите е закон, който след приемането му през 2006 година е претърпял най-малко изменения, което определя неговата устойчивост. Измененията на Закона за фуражите са свързани единствено и само с приемането на законодателни актове на ниво Европейски съюз, които въвеждат задължения към държавите членки да установят система от санкции приложими при нарушаване на регламентите и установяване на процедури на национално ниво по отношение на одобрението и/или регистрацията на обекти, в които се извършват определени дейности в сектора на фуражите. |
|  | Съюз на производителите на комбинирани фуражи – регистрирано в Министерство на земеделието № 62-446 от 22.12.2021 г. | На основание чл. 26, ал. 4 от Закона за нормативните актове (ЗНА), във връзка с чл. 26, ал. 2 от ЗНА, по повод общественото обсъждане проект на Закон за изменение и допълнение на Закона за фуражите, публикуван на Портала за обществени консултации на 22.11.2021 г., Ви уведомявам, че Съюзът на производителите на комбинирани фуражи съгласува без бележки проекта на Закон за изменение и допълнение на Закона за фуражите. |  |  |
|  |  | На основание на чл. 26, ал. 5, изр. 1 и 2 от ЗНА след завършване на общественото обсъждане и преди приемане на нормативния акт, ще очакваме да публикувате на интернет страницата на Министерството на земеделието и на Портала за обществени консултации. Справка за отразяване на постъпилите предложения. |  |  |